[]แบบ 56-1

9. การควบคุมภายใน

คณะกรรมการบริษัท ได้มอบหมายให้คณะกรรมการตรวจสอบ มีหน้าที่ และความรับผิดชอบ
ในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น เพื่อให้มั่นใจว่า
ระบบการควบคุมภายในของบริษัทดีเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทปฏิบัติตามกฎหมาย
และข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ
ตลอดจนช่วยในการปกป้องคุ้มครองเงินลงทุนของผู้ถือหุ้น

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัท เพื่อทราบ หรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็น และให้คำแนะนำต่อฝ่ายบริหารในเรื่องที่เป็นสาระสำคัญ
นอกจากนี้จากการประชุมร่วมกับผู้สอบบัญชีภายนอก คือ บริษัท สำนักงาน เอินส์ท แอนด์ ยัง จำกัด
ซึ่งเป็นผู้ตรวจสอบงบการเงินประจำปี 2552 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท ครั้งที่ 1/2553 เมื่อวันที่ 20 มกราคม 2553
โดยมีคณะกรรมการตรวจสอบเข้าร่วมประชุมด้วย
คณะกรรมการบริษัทได้สอบทานความมีประสิทธิผลของระบบการควบคุมภายในของบริษัท
โดยพิจารณาจากองค์ประกอบหลักของระบบการควบคุมภายใน 5 ส่วน ได้แก่
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศ และการสื่อสารข้อมูล และระบบการติดตาม คณะกรรมการบริษัท เห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมแล้ว ทั้ง 5 ส่วน

แบบ []56-1

  รายงานคณะกรรมการตรวจสอบ ประจำปี 2552

เรียน ท่านผู้ถือหุ้น

คณะกรรมการตรวจสอบ ประกอบด้วย กรรมการอิสระ จำนวน 3 ท่าน โดยมี รศ.ดร.พักตร์ผจง
วัฒนสินธุ์ เป็นประธานกรรมการตรวจสอบ นายบรรเจิด ตั้งเลิศไพบูลย์ และ นางสางจุฑาทิพย์
อรุณานนท์ชัย เป็นกรรมการตรวจสอบ ปฏิบัติภารกิจภายใต้ขอบเขต ความรับผิดชอบ
ที่ได้รับมอบหมายจากคณะกรรมการบริษัท ได้จัดให้มีการประชุม 9 ครั้ง
และได้เสนอรายงานและข้อเสนอแนะต่อคณะกรรมการบริษัททุกไตรมาส สรุปสาระสำคัญ ได้ดังนี้

สอบทานงบการเงินรายไตรมาส และงบการเงิน ประจำปี 2552 ของบริษัท ได้ประชุมร่วมกับ
ผู้สอบบัญชีและฝ่ายบริหาร ได้สอบทานรายงานทางการเงินประจำไตรมาส
และรายงานทางการเงินประจำปี 2552 มีความเห็นว่า
การจัดทำงบการเงินเป็นไปตามหลักการบัญชีที่รับรองทั่วไป

สอบทานระบบการควบคุมภายใน คณะกรรมการให้ความเห็นชอบเป็นการตรวจสอบประจำปี 2553
และประเมินความเพียงพอของระบบการควบคุมภายใน สอบทานรายงานผลการตรวจสอบ กำกับดูแล
สอบทานการปฏิบัติตามกฎระเบียบ
และกฎหมายที่เกี่ยวข้องกับธุรกิจรวมทั้งติดตามผลการแก้ไขปรับปรุง
ตามที่คณะกรรมการตรวจสอบได้ให้ข้อเสนอแนะไป

การประชุมของคณะกรรมการตรวจสอบ ในปี2552 คณะกรรมการตรวจสอบ
ได้จัดให้มีการประชุมรวม 5 ครั้ง ซึ่งกรรมการตรวจสอบแต่ละท่านได้เข้าร่วมประชุมครบถ้วน
ทุกครั้ง

การประเมินตนเองของคณะกรรมการตรวจสอบ คณะกรรมการตรวจสอบได้ประเมินตนเอง
เกี่ยวกับการปฏิบัติหน้าที่ตามข้อบังคับคณะกรรมการตรวจสอบ
มีความเห็นว่าการปฏิบัติหน้าที่ส่วนใหญ่ของคณะกรรมการตรวจสอบ
เป็นไปตามข้อบังคับของคณะกรรมการตรวจสอบ

พิจารณา คัดเลือก เสนอแต่งตั้งผู้สอบบัญชีของบริษัท และเสนอค่าตอบแทนของผู้สอบบัญชี
โดยคณะกรรมการตรวจสอบได้ให้ความเห็นชอบต่อคณะกรรมการบริษัท
ในการเสนอขออนุมัติต่อที่ประชุมสามัญผู้ถือหุ้นประจำปี เพื่อแต่งตั้งและกำหนดค่าตอบแทนผู้สอบบัญชี
ประจำปี 2553

  ในนามคณะกรรมการตรวจสอบ

  []

(รศ.ดร. พักตร์ผจง วัฒนสินธุ์)

ประธานคณะกรรมการตรวจสอบ

บริษัท ยูเนี่ยนพลาสติก จำกัด (มหาชน)